alexandrainst/scandi-wiki huggingface dataset:
Búrfiskur

Búrfiskur (fræðiheiti: Hoplostethus atlanticus) er djúpsjávarfiskur sem verður um 70 cm langur. Hann er breiður að sjá frá hlið með stórt höfuð. Þykkt hans er um 1/3 af lengd hans og þykkastur er hann aftan við höfuð. Kjafturinn er stór, svartur innan og stendur á ská. Hann hefur þó nokkur tálkn á höfðinu. Liturinn á skrokknum er rauðgulur. Í Norður-Atlanshafi nær útbreiðslusvæði hans frá sunnanverðu Íslandi og suður til Biskajaflóa og við Asóreyjar. Ennfremur lifir hann á suðurhveli jarðar. Við Nýja-Sjáland, Ástralíu og Tasmaníu er veitt á ári hverju mikið af fiskinum. 

Á slóðunum við Ísland og Færeyjar finnst hann aðallega á yfir 600 metra dýpi.

Á suðurhvelinu vex fiskurinn mjög hægt, og í Ástralíu áætla fiskifræðingar að aðeins um 3% af heildarstofninum megi veiða árlega án þess að stofninn minnki.

Tenglar 
 stamps.fo það færeiska frímerkjasafn

Búrfiskar
Helga og Flóra

Helga og Flóra (spænska: Helga y Flora) er síleskur sjónvarpsþáttur.

Persónur 

 Alejandro Sieveking (†).
 Catalina Saavedra.
 Amalia Kassai.
 Hernán Contreras.
 Tiago Correa.
 Ernesto Meléndez.
 Daniela Lhorente.
 Alessandra Guerzoni.
 Geraldine Neary.
 Giordano Rossi.
 Aldo Parodi.
 Mario Ossandón.
 Daniel Antivilo.
 Juan Carlos Maldonado.
 Ernesto Gutiérrez.
 Isidora Loyola .
 Lisandro Cabascango.
 Patricio Riquelme.
 Ernesto Gutiérrez (†).

Tilvísanir 

Síleskir sjónvarpsþættir
Enfermeras

Enfermeras er kólumbískur sjónvarpsþáttur.

Kólumbískir sjónvarpsþættir
Kroppinbakur

Kroppinbakur (Sousa-ættkvíslin)

Tvær tegundir hlýsjávarhöfrunga tilheyra ættkvísl kroppinbaka, kryppuhöfrungur (Sousa chinensis) sem finnst á stórum svæðum á Indlandshafi og hnúðhöfrungur (Sousa teuzii) sem lifir undan ströndum Vestur-Afríku og í Gíneuflóa. Báðar þessar tegundir eru um 2,5 m á lengd og vega um 150 kg. Bæði kryppuhöfrungur og hnúðhöfrungur eru algengastir í grunnum strandsjó, í árósum og nærri leiruviðarfenjum. Kryppuhöfrungar eru einstakir að því leyti að þeir geta farið yfir þurrt land án þess að fara sér að voða þegar þeir velta sér yfir sandeyrar.

Höfrungaætt
Cluedo

Cluedo (einnig þekkt sem Clue í Bandaríkjunum) er borðspil hannað af Anthony E. Pratt árið 1943 og er nú gefið út af Hasbro. Spilið gengur út á að 3-6 spilarar keppa á móti hver öðrum um að leysa morðgátu með því að finna út hver morðinginn var, hvar morðið átti sér stað og hvert morðvopnið var. Fjölmörg afbrigði eru af spilinu og þar á meðal þemu út frá ýmsum söguheimum, svo sem Harry Potter.

Borðspil
Hans og Gréta

Hans og Gréta er víðþekkt þýsk barnasaga sem Grimmsbræðurnir söfnuðu saman og gáfu út árið 1812. Sagan segir frá systkinunum Hans og Grétu sem voru skilin eftir í skógi og rákust á norn sem bjó í sælgætishúsi. Nornin reyndi svo að fita börnin áður en hún myndi éta þau. Grétu tókst að leika á nornina og flúðu þau þaðan með fjársjóð. Mörg leikrit og önnur sköpunarverk hafa verið samin út frá sögunni.

Grimmsævintýri
Persónubundin réttindi

Persónubundin réttindi eru hvers kyns réttindi sem eru bundin við tiltekna persónu og eru ekki framseljanleg í lifandi lífi né erfast. Dæmi um slík réttindi er kosningaréttur í opinberum kosningum og ríkisborgararéttur.

Lögfræði
Sannleiksregla stjórnsýsluréttarins

Sannleiksregla stjórnsýsluréttarins er meginregla í stjórnsýslurétti er felst í því að við meðferð mála sé stjórnvaldinu (eða öðrum handhafa stjórnsýsluvalds) skylt að taka stjórnvaldsákvarðanir í samræmi við sannleikann hverju sinni. Af þessu leiðir er stjórnvaldið ekki bundið af framsettum kröfum aðila málsins né gögnum hans, og getur jafnvel aflað sér gagna annars staðar frá eða tekið mið af breyttum aðstæðum frá því málareksturinn hófst.

Lögfræði
Stjórnsýsluréttur
Talnagrind

Talnagrind er reiknitól notað við samlagningu og frádrátt en uppruni þess er óþekktur. Þrátt fyrir að reiknivélar og tölvur séu algengar í dag er margt verslunarfólk í Austur-Evrópu, Rússlandi, Kína og Afríku sem enn notar talnagrindur, auk þess sem þær eru oft notaðar við kennslu. Fólk með sjónrænar skerðingar sem gerir þeim ókleift að nota reiknivélar gætu notað talnagrindur.

Stærðfræði
Upplýsingabeiðni

Upplýsingabeiðni er í upplýsingarétti beiðni send til aðila sem þarf svo að afgreiða beiðnina. Beiðnin getur ýmist verið afgreidd á þann hátt að fallist er á að veita hinar umbeðnu upplýsingar, henni synjað, vísað frá, eða blanda af þessu. Almennt séð ríkja mismunandi kröfur til uppsetningu upplýsingabeiðna, meðal annars með tilliti til hversu nákvæmlega þurfi að afmarka upplýsingarnar sem óskað er eftir. Eftir atvikum gæti verið innheimt gjald fyrir afgreiðslu beiðninnar eða fyrir gögnin sjálf.

Algengt er að í upplýsingaréttinum séu tilgreindar ýmsar undanþágur frá því að afhenda upplýsingar, svo sem á grundvelli þjóðaröryggis eða persónuverndar, en einnig gæti hafa verið farin sú leið að veita ríkari heimild til að veita upplýsingar en skyldan nær yfir, svo framarlega sem afhendingin er ekki bönnuð sérstaklega.

Lögfræði
Upplýsingaréttur
Viskustykki

Viskustykki er klútur, oftast um 40sm * 80 sm sem notaður er til að þurrka vatn og sápu af blautu leirtau. Viskustykki eru oft úr bómull. Orðið er tökuorð úr dönsku.

Heimild
Sturta

Sturta vísar ýmis til staðar þar sem fólk baðar sig með því að nota tæki sem spreyjar það ítrekað með vatni eða til tækisins sjálfs. Staðurinn er oftast nær innan baðherbergisins og búningsklefa sundlauga, og eftir atvikum eru þær hluti af uppsetningu baðkars. Venjulega er hægt að stilla vatnshitann, vatnsþrýstinginn, eða mynstrið sem vatnið spreyjast út. Áður fyrr var algengt að fólk nýtti sér fossa í þessum tilgangi.

Baðherbergi
Stjórnsýslukæra

Stjórnsýslukæra er „réttarúrræði [sem] aðili máls eða annar sá sem á kærurétt [hefur til að skjóta] stjórnvaldsákvörðun til æðra stjórnvalds sem þá sé skylt að endurskoða ákvörðunina“. Rétturinn gæti verið bundinn tilteknum skilyrðum, svo sem kæruheimild eða kærufresti. Í íslenskum rétti er litið svo á að æðra stjórnvaldinu sé heimilt að endurskoða allt málið sem heild, sbr. sannleiksregluna, og það sé því ekki takmarkað við nákvæmlega það sem fór fram við málsmeðferð lægra setta stjórnvaldsins. Æðra setta stjórnvaldið gæti því við beitingu þessa valds ákveðið að staðfesta hina kærðu stjórnvaldsákvörðun, breytt henni, ógilt hana í heild eða hluta, vísað málinu frá, vísað málinu aftur til lægra setta stjórnvaldsins, eða fellt það niður, svo dæmi séu tekin.

Tilvísanir 

Lögfræði
Stjórnsýsluréttur
Kæruheimild

Kæruheimild er í lögfræði heimild aðila máls til að kæra úrlausn stjórnvalds eða dómstóls á máli til annars aðila í stjórnkerfinu. Innan stjórnsýslunnar og dómstóla á Íslandi er almennt ekki heimilt að kæra úrlausn lægra setts aðila til æðra setts aðila án þess að lagaheimild eða venja kveði á um að það sé leyfilegt. Hins vegar er meginreglan sú að heimilt sé að kæra stjórnvaldsákvarðanir beint til dómstóla án þess að tæma öll úrræði innan hennar, þó athuga þurfi að íslenskir dómstólar hafa viðurkennt í sumum tilvikum að sumar ákvarðanir innan framkvæmdarvaldsins séu ekki kæranlegar til dómstóla og að einstök lagaákvæði um skyldu til að tæma öll stjórnsýsluúrræði fyrir málshöfðun til dómstóla hafi verið lögmæt.

Þó kæruheimild sé til staðar er ekki þar með sagt að aðilinn sem kært er til hafi formlega séð völd til að hrófla við niðurstöðu hins. Dæmi um slíkt eru kærur til Mannréttindadómstóls Evrópu en úrlausnir dómstólsins eru ekki formlega séð taldar vera bindandi að íslenskum landsrétti.

Lögfræði
Institut Mines-Télécom Business School

Institut Mines-Télécom Business School er evrópskur verslunarskóli með skólalóðir í París og Évry. Hann er stofnaður 1979. IMT BS var í 75. sæti meðal evrópskra verslunarskóla árið 2019 samkvæmt The Finanical Times. IMT BS býður einnig upp á doktorsnám (PhD nám), sem og  ýmis meistaranám (Master programmes) í sérhæfðum stjórnsviðum, svo sem: markaðssetningu, fjármálasvið, eða frumkvöðlastarfsemi. Nám hans eru þrí-faggild af hinum alþjóðlegu samtökum AMBA, CGE, and AACSB (evrópskar og norður amerískar faggildingarnefndir (samtök) fyrir MBA gráður). Skólinn á yfir 7 500 hollvini (alumni).

Tilvísanir

Ytri tenglar
 Opinber vefsíða

Háskólar í Frakklandi
Lærleggur

Lærleggur er lengsta bein í mannslíkamanum og er um 26% af hæð hverrar manneskju.

Hnúinn uppi til hægri er nefndum höfuð (caput á fræðimáli), ennfremur er talað um háls collum og meginhluta corpus. Minni hlutar nefnast trochanter major, trochanter minor, epicondylus lateralis og medialis.

Heimildir 

Beinagrind
David Ginola

David Désiré Marc Ginola   (fæddur 25. janúar 1967) í Gassin er franskur fyrrum leikmaður sem lék sem miðjumaður. Hann var mest áberandi sem leikmaður á ferlinum þegar hann spilaði með  Newcastle United , Tottenham Hotspur F.C. og PSG árin 1992-2000 . Ginola vann Ligue 1 með PSG árið 1994. Hann lék 17 leiki fyrir franska karlalandsliðið í knattspyrnu og skoraði í þeim 3 mörk.

Utanvallar
Ginola giftist fyrisætunni Coraline árið 1991, þau eiga saman dæturnar Andreu og Cörlu og bjuggu saman í Saint Tropez í Suður-Frakklandi. Þau skildu og núna er hann giftur Maevu Denat og saman eiga þau eitt barn. 19. maí 2016 fékk Ginola hjartaáfall þegar hann var að spila fótbolta í góðgerðarleik. 30. maí sama ár var hann útskrifaður af spítala.

Félög 
 Toulon (1985-1988)
 RC Paris (1988-1990)
 Stade Brestois 29 (1990-1992)
 Paris Saint-Germain (1992–1995)
 Newcastle United  (1995-1997)
 Tottenham Hotspur  (1997-2000)
 Aston Villa (2000-2002)
 Everton (2002)

David Ginola
Fólk fætt árið 1967
Djúpadalsætt

Djúpadalsætt eru afkomendur Mera-Eiríks Bjarnasonar (1701-1758) og Helgu Ólafsdóttur (f. 1689) sem keyptu jörðina Djúpadal í Skagafirði árið 1733 og fluttu þangað 1734. Ættin situr jörðina ennþá.

Íslenskar ættir
Ættfræði
Færilús

Færilús (melophagus ovinus) er sníkjudýr sem leggst á sauðfé. Hún var algeng á Íslandi fram á 20. öld, þegar tókst að útrýma henni með því að baða sauðfé.

„Lúsin“ er í raun vængjalaus fluga, brún að lit, loðin, 4-6 mm löng og með smátt höfuð. Hún hefur bitkjálka sem hún notar til að sjúga blóð úr kindum. Fæturnir sex eru sterkir og með klær á endum. „Lúsin“ lifir í ullinni, mest við háls, herðar og á kvið hýsilsins. Hvert dýr lifir í 4-6 mánuði og verpir 10-20 eggjum, einu í einu. Móðirin fóðrar hverja lirfu með eins konar mjólkurkirtli. Púpustig er 19-23 dagar að sumri en 20-36 dagar að vetri. Útbreiðslusvæði er mestöll Evrópa, þar á meðal Ísland og Færeyjar, auk Norðvestur-Afríku, Mongólíu, Norður-Indlands og fleiri svæða.

Fullorðin dýr eru drepin með böðun upp úr vatni og ýmsum efnum. Meðal lyfja eru ivermectin og pyrethrin. Meðferðina þarf að endurtaka á 3-4 vikna fresti vegna þess að púpan er ónæm fyrir eitrinu. Það hjálpar líka að rýja kindina fyrst, þar eð sníkillinn lifir í ullinni.

Heimildir
 Erlingur Ólafsson 2017, Lúsflugnaætt
  á ensku Wikipediu

Tvívængjur
Stöðug bylting

Stöðug bylting er kenning sem vanalega er eignuð Lev Trotskíj og gengur í stuttu máli út á að í samfélagi sem er í aðalatriðum á stigi lénsveldis (eins og Rússland fyrir byltinguna 1917) sé hægt að hlaupa yfir borgaralegt stig í þjóðfélagsþróun og beint yfir í sósíalisma.

Trotskíismi
Fyrsta alþjóðasambandið

Alþjóðasamtök verkalýðsins eða Fyrsta alþjóðasambandið var stofnað í London 1864 og starfaði til 1876. Í því voru þeir sem seinna áttu eftir að skiptast í kommúnista, sósíalista og anarkista. Alþjóðasamtökin samanstóðu af hópum, samtökum og verkalýðsfélögum margra landa. Fyrsta þing þeirra var haldið í Genf í Sviss 1866. Á hátindi sínum höfðu samtökin alls um 8 milljónir manns innan vébanda sinna, að eigin sögn. Klofningur varð árið 1872, um spurninguna um ríkisvaldið: Anarkistar fóru þá sína eigin leið en kommúnistar og aðrir sósíalistar sína eigin. Alþjóðasamtökin voru lögð niður 1876, en Annað alþjóðasambandið var stofnað nokkrum árum síðar, 1889.

Anarkismi
Kommúnismi
Sósíalismi
Verkalýðsbarátta
Ponsjó

Ponsjó (spænska: Poncho)
er axlarslá eða stutt skikkja. Slíkar slár eru hluti af hlífðarfatnaði sumra frumbyggjaþjóða í  Suður-Ameríku. Stundum er ponsjó einnig notað sem teppi.

Fatnaður
Vittorio Sgarbi

Vittorio Sgarbi er ítalskur listagagnrýnandi, sjónvarpsmaður og stjórnmálamaður.

Heimildir 

Ítalskir stjórnmálamenn
Ítalskir sjónvarpsmenn
Aldrei fór ég suður

Aldrei fór ég suður er árleg tónlistarhátíð sem haldin er páskahelgina á Ísafirði. Hvatamenn að henni eru feðgarnir Örn Guðmundsson/Mugison og Guðmundur Kristjánsson og var fyrsta hátíðin árið 2004. Hátíðin er ókeypis og hljómsveitir rukka ekki fyrir tónleika sína. Staðsetning hátíðarinnar hefur breyst nokkrum sinnum en hefur verið á hafnarsvæðinu undanfarið.

Árið 2020 var hátíðinni varpað á netið Á Rás 2 og RÚV vegna COVID-19.

Tenglar
Heimasíða
Aldrei fór ég suður. Hverju skilar hátíðin samfélaginu? - Meistararitgerð - Margrét Sigrún Sigurðardóttir

Íslenskar tónlistarhátíðir
Stofnað 2004
Ísafjörður
Blóðtappi

Blóðtappi eru kekkir sem stífla blóðflæði í æðum. Þeir  geta myndast á mismunandi stöðum í líkamanum. Blóðtappar í bláæðum geta myndast vegna hreyfingarleysis þegar vöðvapumpa sem dælir blóði til hjartans er ekki nógu virk og blóð staðnar í æð og myndar litla kekki meðfram æðaveggjum sem sem geta stækkað og síflað æðina. Slíkir blóðtappar eru ekki mjög hættulegir en ef þeir losna verður blóðrek (e. embolism) sem getur borist til hægri hliðar hjarta og þar til lungnaslagæðar en það getur verið banvænt. Blóðtappar geta einnig myndast í slagæðum vegna þess að fituútfellingar eða hörsl (e. plaque) safnast í veggi æða. Ef slíkar fituútfellingar losna getur blóðtappi myndast sem stíflar æð alveg eða að hluta. Það getur leitt til hjartaáfalls, heilablóðfalls og annarra æðasjúkdóma allt eftir staðsetningu blóðtappans.

Blóðtappar geta einnig myndast í hjarta í kjölfar gáttaflökts (e. arterial fibrillation) eða hjartaáfalls. Blóðtappar í fótum geta myndast bæði í slagæðum og bláæðum. Blóðtappar í bláæðum myndast oftast í fótum eða handleggjum og er einkenni þeirra meðal annars bólga, hita, roði og sársauki. Ef hins vegar blóðtappi myndast í slagæð í fæti verður ekki nóg blóðflæði til fótsins, tilfinning og hreyfigeta tapast og fóturinn hvítnar og þessu fylgja miklar kvalir.

Heimildir
 

Blóðrásarkerfið
FM95Blö

FM95BLÖ er íslenskur útvarpsþáttur sem er á dagskrá á útvarpstöðinni FM957, aðalumsjónarmaður þáttarins er Auðunn Blöndal en hann ásamt Agli Einarssyni og Steinþóri Hróari Steinþórssyni sjá um þáttinn í dag. Þátturinn hefur verið á dagskrá síðan 2011.

Saga þáttarins 
Þegar þættirnir byrjuðu í nóvember 2011 voru þættirnir fjórum sinnum í viku, mánudaga, þriðjudaga, fimmtudaga og föstudaga, allt til ársins 2014 þegar hann varð kynnir í Ísland Got Talent. Á þeim árum var Björn Bragi með honum á mánudögum en var fljótt skipt út fyrir Pétri Jóhanni, á þriðjudögum Sverri Þór Sverrissyni eða Sveppa, á fimmtudögum Hjörvar Hafliðason, betur þekktur sem Hjöbba K og Egil Einarsson, betur þekktur sem Gillz á föstudögum. Árið 2014 voru þættirnir einu sinni í viku á föstudögum frá klukkan 16 til 18 og voru umsjónarmenn ásamt Auðunni, Egill Einarsson og Steinþór Hróar Steinþórsson, betur þekktur sem Steindi Jr.

Íslenskir útvarpsþættir
Hélène Laporte

Hélène Laporte (fædd 29. desember 1978 í Villeneuve-sur-Lot) er franskur stjórnmálamaður. Hún hefur setið á Evrópuþinginu fyrir frönsku Þjóðfylkinguna frá árinu 2019.

Franskir stjórnmálamenn
Evrópuþingmenn
Þorsteinn Bachmann

Þorsteinn Bachmann (f. 25. október 1965) er íslenskur leikari. Þorsteinn var leikhússtjóri Leikfélags Akureyrar frá 2002 til 2006. Þorsteinn er giftur kvikmyndagerðarkonunni Göggu Jónsdóttur.
Þorsteinn var valinn besti leikari í aðalhlutverki á Edduverðlaunahátíðinni árið 2015 fyrir leik sinn í kvikmyndinni Vonarstræti.

Ferill

Kvikmyndir

Sjónvarpsefni

Tilvísanir 

Fólk fætt árið 1965
Íslenskir leikarar
Bolti

Bolti er kúlulaga hlutur sem hefur margskonar notkunarmöguleika, þar á meðal í boltaíþróttum og boltaleikjum. Einnig gætu þeir verið notaður í djögl eða jafnvel í verkfræði. Áður fyrr var algengt að nota litla málmbolta sem hluta af skotföngum.

Leikföng
COBOL

COBOL (skammstöfun á „common business-oriented language“) er forritunarmál fyrir fallaforritun hannað fyrir notkun innan fyrirtækja. Það var fyrst útgefið árið 1959 og er enn í notkun þó það sé ekki nærrum eins vinsælt og áður fyrr. Málið sjálft byggist á skipunum sem líkjast enskri málfræði (til að mynda „MOVE x TO y“) en tölvunarfræðingar hafa lengi gagnrýnt það fyrir flókna og illskiljanlega uppsetningu.

Forritunarmál
Fallaforritun
Fortran

Fortran (áður FORTRAN, dregið af Formula Translation) er forritunarmál sem er talið henta einkum vel fyrir tölfræðilega og vísindalega útreikninga. Forritunarmálið var fyrst gefið út árið 1957 af IBM og nýtur enn vinsælda fyrir forrit sem keyra á í ofurtölvum. Það varð einnig grundvöllur ýmissa annarra forritunarmála, svo sem BASIC er byggði á FORTRAN II.

Forritunarmál
Phil Collins

Phil Collins (fæddur 30. janúar 1951) er enskur trommuleikari, söngvari, lagahöfundur, og leikari. Hann er einna best þekktur fyrir þátttöku sinn í hljómsveitinni Genesis. Hann er einn af eingöngu þremur tónlistarmönnum, ásamt Paul McCartney og Michael Jackson, sem hefur tekist að selja yfir hundrað milljón eintök á heimsvísu bæði innan og utan hljómsveitar.

Fólk fætt árið 1951
Enskir trommarar
Breskir söngvarar
Réttmætisreglan

Réttmætisreglan er meginregla stjórnsýsluréttarins er felur í sér kröfu um að ákvarðanir stjórnvalda skuli vera studdar málefnalegum sjónarmiðum. Í íslenskum rétti gildir hún að jafnaði um allar ákvarðanir stjórnvalda óháð því hvort löggjafinn hafi falið þeim vald til að taka lögbundnar eða matskenndar stjórnvaldsákvarðanir, og einnig um ólögmæltar ákvarðanir.

Lögfræði
Stjórnsýsluréttur
Síamsköttur

Síamsköttur er kattardýr frá Tælandi (áður þekkt sem Síam). Þeir eru þekktir fyrir að vera ástúðlegir, mannfélagslegir, greindir, og gamansamir inn á fullorðinsárin samkvæmt Alþjóðlega Kattarsambandinu.

Kettir
Húsdýr
Skýrleikaregla stjórnsýsluréttarins

Skýrleikaregla stjórnsýsluréttarins er óskráð meginregla í lögfræði er setur kröfur um að efni úrlausna stjórnvalda skuli vera bæði ákveðið og skýrt. Öllum aðilum máls á því að vera ljós hver afstaðan er til réttinda og/eða skyldna þeirra í því máli, og eftir atvikum skýrt frá með ákveðnum hætti hvað fólk skuli gjöra eða ekki gjöra. Reglan er jafnframt talin ná yfir ýmis önnur samskipti stjórnvalda, svo sem við álitsumleitan og leiðbeiningar þeirra til aðila tiltekins máls eða almennar leiðbeiningar.

Lögfræði
Stjórnsýsluréttur
Bob Hope

Bob Hope (fæddur Leslie Townes Hope þann 29. maí 1903, lést 27. júlí 2003) var bresk-bandarískur uppistandari, leikari, söngvari, dansari, íþróttamaður, og höfundur. Ferill hans stóð yfir í meira en 80 ár og var hann í meira en 70 kvikmyndum þar af 54 með honum í aðalhlutverki. Hann lauk ferli sínum árið 1997 og lést svo hundrað ára gamall að heimili sínu í Toluca Lake hverfinu í Los Angeles.

Fólk fætt árið 1903
Fólk dáið árið 2003
Bandarískir dansarar
Bandarískir leikarar
Bandarískir rithöfundar
Bandarískir söngvarar
Bandarískir uppistandarar
Breskir dansarar
Breskir rithöfundar
Breskir leikarar
Breskir söngvarar
Breskir uppistandarar
La Rochelle Business School

La Rochelle Business School er evrópskur verslunarskóli með skólalóðir í La Rochelle. Hann er stofnaður 1988. La Rochelle BS var í 79. sæti meðal evrópskra verslunarskóla árið 2019 samkvæmt The Finanical Times. La Rochelle BS býður einnig upp á doktorsnám (PhD nám), sem og  ýmis meistaranám (Master programmes) í sérhæfðum stjórnsviðum, svo sem: markaðssetningu, fjármálasvið, eða frumkvöðlastarfsemi. Nám hans eru þrí-faggild af hinum alþjóðlegu samtökum AMBA, EQUIS, and AACSB (evrópskar og norður amerískar faggildingarnefndir (samtök) fyrir MBA gráður). Skólinn á yfir 17 500 hollvini (alumni).

Tilvísanir

Ytri tenglar
 Opinber vefsíða

Háskólar í Frakklandi
Universal Studios

Universal Studios (US) er bandarískt kvikmyndafyrirtæki og dreifingaraðili. Fyrirtækið er nú dótturfyrirtæki UIP sem er í eigu NBCUniversal.

Bandarísk kvikmyndafyrirtæki
Paramount Pictures

Paramount Pictures (PPC) er bandarískt kvikmyndafyrirtæki og dreifingaraðili. Fyrirtækið er nú dótturfyrirtæki UIP sem er í eigu ViacomCBS.

Bandarísk kvikmyndafyrirtæki
Endurreisnarstíflan

Endurreisnarstíflan í Eþíópíu (á ensku Grand Ethiopian Renaissance Dam, skammstafað GERD) er vatnsaflsvirkjun sem stíflar ána Bláu Níl sem fellur í Níl. Langvinnar deilur hafa verið milli ríkisstjórna Eþíópíu annars vegar og Egyptalands og Súdan hins vegar um stífluna vegna hugsanlegs vatnsskorts af völdum stíflunnar. Smíði stíflunnar hófst árið 2011.
Stíflan er í Benishangul-Gumuz héraðinu í Eþíópíu um það bil 15 km fyrir austan landamæri við Súdan. Áætluð stærð virkunarinnar er  6.45 GW og verður stíflan stærsta vatnsaflsvirkjun í Afríku þegar hún verður tilbúin og sjöunda stærsta vatnsaflsvirkun jarðar.

Tenglar
 Ethiopia begins filling Grand Renaissance dam on Blue Nile(Aljazeera.com 15. júlí 2020)
 Nile Dam row: Egypt and Ethiopia generate heat but no power (BBC News, 10. júlí 2020)
 Eþíópíumenn slíta viðræðum vegna vatnsaflsvirkjunar (Fréttablaðið 27. mars 2020)
Stíflur í Eþíópíu
Jean Castex

Jean Castex (f. 25. júní 1965) er franskur stjórnmálamaður og fyrrverandi forsætisráðherra Frakklands. Hann var skipaður þann 3. júlí árið 2020 af Emmanuel Macron Frakklandsforseta.

Æviágrip
Áður en Castex var skipaður forsætisráðherra var hann meðlimur í franska Lýðveldisflokknum og hafði verið bæjarstjóri smábæjarins Prades í Pýreneafjöllum. Castex starfaði sem ráðgjafi Nicolasar Sarkozy Frakklandsforseta og gegndi aðstoðarskrif­stofu­stjóra­stöðu í for­sæt­is­ráðuneyt­inu á stjórnartíð hans. Árið 2020 var Castex fenginn til að stýra afléttingu útgöngubanns vegna kórónaveirufaraldursins í Frakklandi. Hann hafði áður stýrt neyðaráætlun vegna fuglaflensufaraldursins í Frakklandi.

Þann 3. júli árið 2020 skipaði Emmanuel Macron Frakklandsforseti Castex forsætisráðherra Frakklands eftir að Édouard Philippe baðst lausnar ásamt ríkisstjórn sinni. Stjórnarskipti höfðu legið í loftinu um nokkurt skeið og Macron hafði gefið í skyn að hann vildi breyta um áherslur á síðustu tveimur árum kjörtímabils síns. Castex var lítt þekktur þegar hann var skipaður en þótti hafa breiðari skírskotun á pólitíska litrófinu en forveri sinn og meðal annars eiga í betra sambandi við stéttarfélög.

Castex sagði af sér í maí 2022, eftir að Macron vann endurkjör í forsetakosningum mánuðinn á undan. Hann sagði tíma sinn í landsmálunum vera liðinn. Élisabeth Borne varð nýr forsætisráðherra.

Tilvísanir

Forsætisráðherrar Frakklands
FK Bodø/Glimt

FK Bodø/Glimt er norskt knattspyrnulið með aðsetur í Bodö. Liðið var stofnað 17. júní 1916 og leikur í efstu deild í Noregi, sem heitir Eliteserien þeir eru ríkjandi meistarar.

Leikmenn 
17. júní 2020

 
 

 
   (Fyriliði)

Titlar 
 Norska úrvalsdeildin (2) 2020, 2021

Norsk knattspyrnufélög
Mi corazón es tuyo

Mi corazón es tuyo er mexíkanskur sjónvarpsþáttur.

Mexíkóskir sjónvarpsþættir
Afnotaréttur

Afnotaréttur er réttur handhafa hans, byggðum á óbeinum eignarréttindum, til að hagnýta eign sem er í eigu annars aðila. Þekkt dæmi um réttarsamband sem byggist á afnotarétti eru leigusamningar, grunnleigusamningar og erfðafestusamningar.

Eignarréttur
Lögfræði
Grunnleigusamningur

Grunnleigusamningur er leigusamningur sem leigusali gerir við leigutaka sem veitir hinum síðarnefnda heimild til að bæta við og viðhalda eigin mannvirkjum á lóðinni. Á Íslandi er þetta leiguform algengast í þéttbýlum en í þeim tilvikum er jafnan sveitarfélagið eigandi jarðarinnar og íbúar þeirra leigutakarnir. Leigutökunum er óskylt að afla sér leyfis leigutakans nema um annað hafi verið samið, ólíkt því sem á við um venjulega leigusamninga.

Leigutíminn, leigugreiðslur og aðrir nánari skilmálar ráðast af hverjum grunnleigusamningi fyrir sig en að oft spannar leigutíminn 50 ár eða lengra tímabil. Í tilviki sveitarfélaganna er litið svo á að meginreglur stjórnsýsluréttarins leiði til þess að sérstök ástæða þurfi að liggja að baki uppsögnum sveitarfélaga á þeim samningum, en í framkvæmd er ágætlega sjaldgæft að slíkt gerist þegar leigutakinn er í skilum.

Eignarréttur
Lögfræði